**คณะสัตวแพทยศาสตร์ มข.จัดโครงการพัฒนาศักยภาพนักศึกษาด้านสัตว์น้ำ**

 เมื่อวันที่ 26 มีนาคม 2560 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยชุมนุมรักษ์สัตว์น้ำ สโมสรนักศึกษาคณะสัตวแพทยศาสตร์ ได้จัดกิจกรรม “Aquatic the Series Episode 2” ขึ้น ณ บุญโฮมฟาร์ม ตำบลกุดเค้า อำเภอมัญจาคีรี จังหวัดขอนแก่น มีผู้เข้าร่วมโครงการประกอบด้วยนักศึกษาสัตวแพทย์ ชั้นปีที่ 1-4 ประมาณ 50 คน โดยมีวัตถุประสงค์เพื่อเพิ่มความสามารถพื้นฐานเกี่ยวกับปลาน้ำจืด และการจัดการปลาน้ำจืดในเชิงธุรกิจ ทั้งยังเป็นการส่งเสริมให้นักศึกษาทำกิจกรรมบำเพ็ญสาธารณะประโยชน์ร่วมกัน ซึ่งก่อให้เกิดความสามัคคีในหมู่คณะ และยังเป็นการส่งเสริมให้นักศึกษาใช้เวลาว่างให้เป็นประโยชน์